cyanic-selkie/wikianc huggingface dataset:
Elektromagnetisme
Geskiedenis
Maxwell se vergelykings beskryf die evolusie van elektromagnetiese velde in drie dimensies soos wat tyd verloop. Sy vergelykings is elegant en eenvoudig en volgens baie ’n intellektuele prestasie in vergelyking met dié van Isaac Newton.
In 1888 het Hertz, ’n Duitse fisikus, Maxwell se voorspellings en vergelykings gestaaf deur middel van ’n eksperimentele ondersoek na laefrekwensie- elektromagnetiese golwe.
Eenhede
Elektromagnetiese eenhede maak deel uit van ’n stelsel van elektriese eenhede wat hoofsaaklik gebaseer is op die magnetiese eienskappe van elektriese strome, waarvan die SI-basiseenheid die ampère is.
Kerk van Sciëntologie
Die Kerk van Sciëntologie (Engels: Church of Scientology) is tans die grootste organisasie wat die nuwe religieuse beweging Sciëntologie verteenwoordig. Die kerk is in 1954 in Los Angeles (VSA) gestig met L. Ron Hubbard as uitvoerende direkteur - 'n pos wat hy tot 1966 beklee het. Sedert sy stigting het die Kerk gegroei tot 'n uitgebreide beweging waarvan die beginsels teen 1997 reeds in 129 lande beoefen is, en wat volgens sy eie statistieke reeds 8 miljoen mense wêreldwyd bedien het.
Die Kerk van Sciëntologie se hoofdoel word saamgevat met die slagspreuk "Skoon Planeet" (Engels: Clear Planet). Dit beteken dat Sciëntoloë die Aarde wil verlos van alle "waansin, oorloë en misdaad" en met 'n "gesonde en vreedsame" beskawing wil vervang. Die Kerk raak nie betrokke by politiek nie ('n voorvereiste vir alle religieuse denominasies in die Verenigde State wat deur die Amerikaanse belastingdiens Internal Revenue Service as nie-winsgewende liggame erken en van belasting vrygestel is) en deel die standpunt dat Kerk en staat volledig van mekaar geskei moet wees - 'n beginsel wat in die Amerikaanse grondwet verskans is.
Met eiendomme ter waarde van enkele miljard VSA-$ in sy besit, is die Kerk van Sciëntologie 'n eersterangse rolspeler op die Amerikaanse en internasionale eiendomsmark. Die Kerk het 'n reputasie verdien as versamelaar en sorgvuldige restoureerder van historiese geboue, maar laat ook nuwe moderne komplekse oprig soos sy Dissemination and Distribution Printing Center in Commerce in die suidooste van Los Angeles County met 'n oppervlak van 185 000 vierkante voet, of dele van sy nuwe massiewe kampus by die hoek van Sunset en Catalina Boulevard in East Hollywood.
Die koop en restourasie van prestigieuse geboue is deel van die Kerk van Sciëntologie se internasionale program om gemeentelede en belangstellendes in sogenaamde «ideale Kerke» te bedien. Ideale Kerkgeboue beskik oor 'n kapel vir kerkdienste, ruimtes waarin lede en belangstellendes Sciëntologie se religieuse geskrifte kan bestudeer asook openbare ruimtes vir gemeenskapsaktiwiteite en vergaderings. Die openbare ruimtes staan meestal oop vir aanhangers van ander gelowe of kulturele byeenkomste van plaaslike inwoners en groepe.
Geskiedenis
Die Kerk van Sciëntologie het sy oorsprong in Dianetika, 'n terapiebeweging wat deur die Amerikaanse wetenskapsfiksieskrywer L. Ron Hubbard (1911–1986) op 9 Mei 1950 met die publikasie van Dianetics: The Modern Science of Mental Health (amptelike Afrikaanse titel: Dianetics: Die Moderne Wetenskap van Geestesgesondheid) gevestig is. In dié sleutelwerk beskryf Hubbard, wat groot belangstelling in die menslike bewussyn en geestelike gesondheid gestel het, tegnieke wat deur hom ontwikkel is om die menslike gees van irrasionele vrese en psigosomatiese siektes te bevry. Die werk het 26 opeenvolgende weke lank op die New York Times se lys van blitsverkoper verskyn en het die stigting van selfhelpgroepe aangemoedig waar lesers Hubbard se sogenaamde auditing-metodes toegepas het.
Terwyl belangstellendes kort na die publikasie van Dianetics besoeke aan Hubbard in sy destydse huis in Elizabeth, New Jersey gebring het om meer oor ouditering te wete te kom, het vier individue - 'n prokureur, 'n uitgewer, 'n geneeskundige en 'n ingenieur) hom genader met hul voorstel om 'n navorsingsstigting - die Hubbard Dianetics Research Foundation (HDRF) in die lewe te roep. Vier bykomende stigtings is elders in die VSA gevestig om opleiding in Dianetika aan belangstellendes te verskaf.
Hubbard het Dianetiek in talle toesprake en lesings vir Amerikaanse gehore verduidelik en voortgegaan met sy skryf- en navorsingswerk. Laat in 1951 het Hubbard die stigting van die Kerk van Sciëntologie as religieuse vereniging aangekondig wat onafhanklik van Dianetika sou bestaan en nie meer beperk was tot die bewussyn van 'n individu nie. Hubbard was volgens eie bewering op die spoor van die krag wat die menslike verstand en bewussyn aandryf. Die beweerde ware menslike natuur as spirituele wese en die individu se verhouding tot homself, sy gesin, groepe, die mensheid, alle lewensvorme, die materiële heelal, die spirituele heelal en die opperste wese staan sentraal in die kerk se geloofsbelydenis.
Groepe studente van dwarsoor die wêreld het klasse en lesings oor Sciëntologie bygewoon wat deur Hubbard in Phoenix, Arizona aangebied is. Met hulle terugkeer is eerste Sciëntologiese groepe buite die VSA gevestig - in Engeland, Australië, Frankryk, Duitsland, Nieu-Seeland en Suid-Afrika.
Die eerste Kerk van Sciëntologie is in Februarie 1954 in Los Angeles, Kalifornië gevestig. Vyf jaar later het Hubbard die Kerk se internasionale hoofkwartier na Saint Hill Manor in East Grinstead, Wes-Sussex, Engeland verskuif. Teen die middel van die sestigerjare was daar 'n tiental Sciëntologiese kerke in vyf lande, met kleiner groepe Sciëntoloë in tientalle lande. In 1966 het Hubbard as uitvoerende direkteur van die Kerk van Sciëntologie bedank om die Sea Organization te vorm - 'n groep van toegewyde aanhangers van Sciëntologie wat aan boord van 'n klein groep oseaanvarende skepe gewoon het. Die uitbreiding van aktiwiteite het die koop van 'n groter basis aan land noodsaaklik gemaak. In 1975 is 'n nuwe hoofkwartier in Clearwater, Florida gevestig.
In die beginjare van die beweging was Hubbard naïef genoeg om geneeskundige en psigiatriese verenigings te nader om die belangrikheid van sy ontdekkings op die gebied van mentale en fisiese gesondheid bekend te maak en te verduidelik. Groot geneeskundige instellings soos die American Medical Association (AMA) en die Food and Drug Administration (FDA) is versoek om sy tegnieke te bestudeer. Hierdie twee organisasies het Hubbard se voorstel allesbehalwe met erns geneem.
Op 4 Januarie 1963 het gewapende polisielede in opdrag van die FDA die Stigterskerk van Sciëntologie in Washington, D.C. binnegestorm en 5 000 boekdele van Kerkskrifte, 20 000 boekies en 100 E-meters (elektriese toestelle wat galvaniese velreaksies meet en dikwels vir ouditering gebruik word) gekonfiskeer. Agt jaar later het 'n distrikshof die FDA se optrede as onwettig verklaar en beslis dat alle boeke en E-meters weer aan die Kerk uitgehandig moet word. Die hof het verder die Kerk van Sciëntologie se grondwetlike reg erken om teen oormatige staatsinmenging in godsdienstige sake beskerm te word.
Wêreldwye organisasie
Die eerste of basiese vlak van die Sciëntologie is IHELP, 'n liggaam wat "veld-ouditeure" (Sciëntoloë wat na nie-lidmate uitreik, nuwe lede werf en help met fondswerwing vir die kerk) bystaan in hul taak buite die Kerk. Die volgende vlak is Scientology Mission International (SMI), die kerk se sendingliggaam wat wêreldwyd dienste in Dianetika (Engels: Dianetics) en Sciëntologie aanbied en bevorder.
Plaaslike kerk
Plaaslike kerke word Klas-V-organisasies genoem en is verantwoordelik vir die hou van dienste op Sondae en die aanbied van ouditering en opleidingskursusse vir lede. Dienste word aangebied deur geordende leraars wat die Scientology Minister's Course suksesvol voltooi het. Troues, begrafnisse en naamgewingseremonies word ook by die kerk aangebied. Kerke kan enigiets van twintig tot meer as vyfhonderd heeltydse en tydelike werkers in diens hê.
Church of Scientology International
Die Church of Scientology International (CSI) fungeer as die Moederkerk van Sciëntologie. Vanuit sy hoofkwartier in Los Angeles doen dit oorhoofse beplanning vir die wêreldwye netwerk van kerke, sendings en groepe van Sciëntologie en verleen algemene steun aan hulle.
Daarnaas kom die verantwoordelikheid vir die publikasie van Sciëntologie se Skrifte in geskrewe en oudiovisuele vorm op CSI neer. Golden Era Productions is die sentrale verspreidingseenheid binne CSI waar L. Ron Hubbard se religieuse werke, oudioboeke, oudio-opnames van lesings en opleidingsrolprente asook die Kerk se video's, tydskrifte en webtuistes vervaardig en vertaal word.
Twee uitgewerye - een elk in Los Angeles (Bridge Publications) en Kopenhagen (New Era Publications) - publiseer L. Ron Hubbard se religieuse werke en versprei hulle wêreldwyd.
Church of Scientology Celebrity Centre International
Kerkstigter L. Ron Hubbard het na kunstenaars, politici, besigheidsleiers en bekende sportlui verwys as indiwidus wat die wêreld op hul skouers dra, maar na wie se behoeftes eintlik niemand omsien nie. Vir hulle is 'n besondere kerkafdeling gevestig, die Church of Scientology Celebrity Centre International.
Daar is dertien Celebrity Centres oor die wêreld wat basies as Klas-V-organisasies funksioneer, maar wat veral konsentreer gebiedeop die behoeftes van leiers uit die bogenoemde gebiede. Verskeie bekende persoonlikhede, soos die akteurs John Travolta en Tom Cruise, is Sciëntoloë wat gereeld by van hierdie sentrums gesien word.
Plekke van afsondering
Die Flag Service Organization (FSO) naby Clearwater, Florida (VSA), is een van die Kerk se internasionale "plekke van geestelike afsondering". Gevorderde opleiding en ouditering word hier aangebied. Die Flag Ship Service Organization (FSSO) is soortgelyk, maar is ingerig aan boord van 'n 450-voet-lange skip, die Freewinds. Hier word onder meer die heel hoogste vlakke van ouditering aangebied.
Sea Organization
Op 12 Augustus 1967 het L. Ron Hubbard in sy Flag Order No. 1 die stigting van die sogenaamde Sea Organization (dikwels net Sea Org genoem) bekend gemaak wat as die boonste vlak in die Kerk van Sciëntologie beskou word en as 'n soort religieuse orde fungeer. Die organisasie bestaan uit die mees toegewyde Sciëntoloë wat onder meer 'n "een-miljard-jaar-kontrak" teken om hul ewige trou en toewyding aan die Kerk en sy doelwitte te sweer. Hierdie belofte weerspieël die Sciëntologiese geloof aan wedergeboortes. Die Latynse leuse van die Sea Org is dan ook "Revenimus - Ons sal terugkeer".
Die sowat 5 000 lede wat volgens amptelike statistieke van die Kerk wêreldwyd by die Sea Org aangesluit het is veral vir die aanbieding van die Kerk van Sciëntologie se mees gevorderde OT-kursusse en ouditering verantwoordelik. Die Sea Org beskik oor omvattende magte en bevoegdhede en is volgens Hubbard "die enigste waarborg vir die oorlewing van die Sciëntologie-tegnologie op hierdie planeet".
Daar is na bewering sowat 5 000 lede van die Sea Org wêreldwyd. Dit is hoofsaaklik hul verantwoordelikheid om toesig te hou oor die verskillende plaaslike Sciëntologie-organisasies. Hulle bied ook van die mees gevorderde kursusse en ouditering in die Kerk aan. Sedert 1979 word alle opdragte ten opsigte van tegnologie, etiek en kerkadministrasie deur die Sea Org deurgevoer. Die Sea Org word gekenmerk deur sy paramilitêre optrede - die lede word as die Kerk se elitegroep beskou en dra donkerblou uniforms wat baie op dié van 'n vloot lyk en ook die lede se verskillende pseudomilitêre range weerspieël.
Hoogste gesag
Die Kantoor vir Spesiale Aangeleenthede (Engels: Office of Special Affairs, kort OSA) is onder meer verantwoordelik vir alle geregtelike aangeleenthede in die Kerk, asook vir die publikasie en verspreiding van bemarkingsmateriaal en inligting oor die Sciëntologie. Die hoogste gesag in die Kerk is egter die Church of Scientology International (CSI), wat in Los Angeles gesetel is. Dit is ook die Kerk se hoofkantoor, vanwaar die hele organisasie wêreldwyd bestuur en gelei word.
Verwante organisasies
Sciëntologie is ook in beheer van 'n hele aantal uiteenlopende organisasies wat die Kerk se belange en werksaamhede bevorder sonder dat hulle noodwendig openlik met die Kerk geassosieer word. Voorbeelde is Narconon (wat help met rehabilitasie van dwelmverslaafdes), Criminon (vir die rehabilitasie van misdadigers), die Citizen's Commission on Human Rights (wat misbruikvoorvalle in die psigiatriese bedryf ondersoek en beveg, net soos die gebruik van farmaseutiese middels by kinders, en die publiek inlig oor die kommersiële belange van farmaseutiese ondernemings waaruit misbruik en skending van menseregte voortspruit) en die Cults Awareness Reform Group, wat onder meer vooroordele teen kultusse besweer.
Fundamentele werke
Die boek wat in 1950 deur die Sciëntologie se stigter, L Ron Hubbard, gepubliseer is, word vandag steeds beskou as die basiese werk in Sciëntologie. Dianetics: The Modern Science of Mental Health word gereeld herdruk (wat, terloops, van L Ron Hubbard 'n multi-miljoenêr gemaak het). Die Kerk beskou ook 'n addisionele 500 000 bladsye van Hubbard se geskrewe materiaal, wat verskeie boeke insluit, en sowat 2 000 lesings op audio-kasset (tans oorwegend CD en DVD) as beskrywings van die Dianetiese en Sciëntologiese tegnologie en gesaghebbend. Hierdie materiaal is in beginsel beskikbaar aan enigeen wat belangstel in die Sciëntologie.
Die mees gevorderde tegnologiese skrifte in die Kerk van die Sciëntologie is net bekend as Operating Thetan, of die OT-doktrines, wat in groot geheimhouding gehul is. Die Kerk was die afgelope jare in verskeie hofgedinge betrokke om die inhoud van hierdie geskrifte geheim en onder sy alleenbeheer te hou. Die inhoud daarvan is volgens die Kerk van sodanige aard dat net gevorderde Sciëntoloë wat "geestelik en eties" behoorlik voorbereid is, dit mag sien. Iemand wat andersins te vroeg daaraan blootgestel word, se "geestelike ontwikkeling" kan daardeur benadeel word.
Rooiadder
Die Rooiadder (Bitis rubida) is 'n adder wat van die Sederberg tot die Roggeveldberge en Kromberg voorkom in die Wes-Kaap. In Engels staan die slang bekend as die Red Adder. Hierdie slang is eers in 1997 beskryf.
Kerk van Sciëntologie
Embleme
Die embleem van die Sciëntologie is die eerste keer in 1952 gebruik en bestaan uit die letter "S" bo-op twee driehoeke. Die boonste driehoek word die KVB-driehoek genoem omdat die hoeke daarvan onderskeidelik staan vir kennis (K), verantwoordelikheid (V) en beheer (B). Die onderste driehoek is die TRK-driehoek, waarvan die hoeke toegeneëntheid (R), realiteit (R) en kommunikasie (K) genoem word. Al hierdie "hoeke" word as belangrike en verwante konsepte in die Sciëntologie beskou. Die simbool vir Dianetika lyk soos die Griekse woord delta, met geel strepe wat lewe simboliseer en groen strepe wat die eerste vier afdelings van die mens se oorlewingsdrang simboliseer soos saamgevat in die "Agt Dinamika van Lewe". Sciëntologie gebruik ook soms 'n "agtpunt-kruis" om die "Agt Dinamika van Lewe" te simboliseer.
Gert Sarrisam
Gert Sarrisam is die skuilnaam van Gert Engelbrecht (*20 September 1944 -), ’n Afrikaanse skrywer van streekverhale oor die Namakwaland.
Kerk van Sciëntologie
Spesiale dae
Sciëntoloë beskou L Ron Hubbard as 'n gewone mens soos alle ander mense, maar herdenk tog sy verjaardag (13 Maart) as een van die belangrikste dae in die jaar. Ander spesiale dae wat jaarliks herdenk word, is die eerste publikasie van Dianetics: The Modern Science of Mental Health (9 Mei), "Ouditeursdag" (die tweede Sondag in September) ter ere van alle Sciëntologie-ouditeure, en die stigting van die Internasionale Vereniging van Sciëntoloë op 7 Oktober. Sciëntoloë in verskillende lande of geografiese gebiede kan ook afsonderlik dae herdenk wat vir hulle van belang is, byvoorbeeld die stigting van die plaaslike Kerk van Sciëntologie in hul omgewing. Lede van die Kerk kan ook ander tradisionele geestelike vakansiedae, soos Kersfees, vier.
Rooiadder
Identifikasie
Die slang word 25 tot 30 cm lank met 'n maksimum van 42 cm. Dit is effekleurig rooi of rooibruin en daar is gepaarde vlekke op die rug. Dit skuil onder klippe en struike en kan soms soggens in die son bak. Die slang vreet akkedisse, geitjies, skinke en knaagdiertjies. Die wyfie kan tot 10 kleitjies voortbring in die somer.
Gert Sarrisam
Lewe en werk
Gert Cornelis Engelbrecht is op 20 September 1944 op die familieplaas Sarrisam aan die Weskus gebore as die vierde van tien kinders. Die plaas is geleë naby Wallekraal in die Sandveld, in die distrik Garies in Namakwaland. Ná standerd agt aan die Hoërskool Namakwaland op Springbok moet hy reeds die skool verlaat om op die plaas te kom help boer en onder sy pa se toesig leer hy hier van die ongenaakbare lewe van ’n Namakwalandse boer. Tot met 1978 bou hy ’n groot karakoelskaaptrop op, maar toe stort die mark vir karakoelwol in duie en moet hy van voor af begin met Dorperskape. Tydens die jaarlikse slaglamkompetisie in 2000 in Springbok verower sy lammers die eerste, tweede en derde plek. Hy is op 19 Desember 1970 getroud met Hestelle Barnard, oorspronklik van Piketberg. Hulle ontmoet mekaar toe sy as onderwyseres op Garies kom skoolhou het. Hulle het vier dogters (waaronder ’n tweeling) en ’n seun, Nelis, wat nou as ’n vierde geslag saam met sy pa op die familieplaas boer. In die blomseisoen bedryf hy saam met sy vrou ’n gastehuis op die plaas.
Rooiadder
Identifikasie
Daar is nog geen aanmelding dat mense gebyt is nie.
Kerk van Sciëntologie
Sciëntologie in Suid-Afrika
Die eerste Suid-Afrikaanse gemeente van die Kerk van Sciëntologie is in 1957 in Kensington, Johannesburg gevestig. 'n Tweede kerkgebou het sy deure op 23 Februarie 2013 in Arcadia, Pretoria geopen. Die religieuse status van Sciëntologie is tydens die Apartheidbewind in Suid-Afrika in 1972 deur 'n amptelike kommissie ondersoek. Alhoewel die kommissie ook beïnvloed is deur inligting wat deur internasionale teenstanders van die Sciëntologiese beweging versprei is, het hulle aanvanklik om ander redes geweier om Sciëntologie as 'n godsdiens te erken. Hul redenering was sterk deur Christelike opvattings oor die wese van 'n amptelike godsdiens in Suid-Afrika beïnvloed. Die kommissie het die volgende rede vir sy weiering gegee: Alhoewel Sciëntologie voorgee dat dit 'n Opperwese erken, verwys dit nooit daarna as 'n kontrolerende mag of 'n persoonlike God wat aanspraak maak op gehoorsaamheid en verering nie. Die bekende Suid-Afrikaanse professor vir godsdienswetenskap, G.C. Oosthuizen, het in 1975 in sy gedetailleerde teenargument die ironiese opmerking gemaak dat dit vir die Sciëntoloë makliker sou gewees het om deur die kommissie amptelik as godsdiens erken te word indien hulle voor 'n heilige koei of 'n ape- of olifantegod, of 'n slang of 'n padda sou neerbuig.
Gert Sarrisam
Skryfwerk
Hy skryf onder die naam Gert Sarrisam (na aanleiding van die naam van sy plaas) omdat dit is soos die mense van die streek hom noem en ken. Die woord Sarrisam kom van die Namas af en beteken sover vasgestel kan word “fluistering van die wind deur die riete”. Sy skryfwerk begin wanneer sy kerk met nagmaal die blaadjie Die Skakel begin uitgee en versoeke rig vir stories. Wanneer die tydskrif Weg ’n skryfkompetisie loods, wen een van sy verhale (Die koms van die Massey Harris 744) die Desember 2005 kompetisie en word daarna in Februarie 2006 as die algehele wenner aangewys. Hierna benader hy sy skryfwerk meer ernstig. Die wenverhaal word opgeneem in Riana Scheepers en Nicci Thabo se versamelbundel Die melkweg het ’n ster laat val. Hy publiseer self sy boeke oor die Namakwaland en debuteer met Vonke uit die koeroeklip, waarin hy die Namakwaland en sy kontrei benader uit die ongewone invalshoek van die verhouding tussen ’n pa en sy seun, die eeue oue stryd om gesag en vernuwing wat die vonke laat spat, maar terselfdertyd vol deernis en wedersydse respek is. Hierin vertel hy ’n verhaal van herinneringe uit ’n jeugwêreld en beskryf ook die mense van die streek en die toestande waaronder hulle gelewe het. Die boek word dan ’n optekening van die omgewing se geskiedenis en is beide ’n vermaaklike boek, vlot geskryf in die streektaal, en ’n belangrike kultuurhistoriese dokument. As murasies kon praat is ’n verskeidenheid ware verhale uit die streek, insluitende die tweejarige dogtertjie wat verkluim het in die Kamiesberge, die Nazi-gesinde Robey Leibbrandt se spioenasietog aan die Weskus tydens die Tweede Wêreldoorlog (waar hy op Sarrisam voet aan wal gesit het) en die kubuskoors wat Suid-Afrika in die tagtigerjare vanuit Garies getref het. Met hierdie versameling stories doen hy bewaarwerk, sodat dit wat verby is nogtans nie verlore sal gaan nie.
Vlugtig deur die hel het die subtitel ’n Eie verhaal van Hendrik Jaars. Die lewensverhaal van Hendrik Jaars (of Klonkies) word van sy geboorte tot sy uiteindelike redding episodies weergegee. Hendrik is een van agt kinders van plaasarbeiders wat groot word op ’n plaas in Citrusdal, waar die euwels van drank en dwelms opeenvolgende geslagte kniehalter. Hendrik se verhaal word uitgesonder omdat hy die moeilikste geboorte van al Maria se kinders gehad het. Sy maak ’n belofte om hom aan God op te dra indien hulle albei die geboorte oorleef en so begin Hendrik se tweestryd tussen die weg van God en die veelvuldige versoekinge van Satan. Tot op standerd ses vorder Hendrik mooi, maar dan kom hy meisies, rook en drank agter en op hoërskool raak hy betrokke by ’n bende en dwelms. Hendrik kom verskeie kere tot bekering, maar verlang elke keer terug na sy ou vriende en so ry sy lewe wipplank tussen langdurige periodes van afdwaling en skuldgevoelens, net om weer sy weg na God te vind wanneer sy selfvernietiging tot ’n breekpunt gedryf is. Die boek lewer wrang kommentaar op die werklikheid van die barre lewens van ’n vergete groep mense.
Van Gert Sarrisam se verhale word ook in versamelbundels opgeneem, waaronder Die melkweg het ’n ster laat val onder redaksie van Riana Scheepers en Nicci Thabo en Alles goed en wel van Abraham H. de Vries.
Kerk van Sciëntologie
Sciëntologie in Suid-Afrika
Op Nuwejaarsdag 2019 het David Miscavige as hoof van die Kerk van Sciëntologie die nuwe hoofkwartier vir Afrika, die Kyalami-kasteel in Johannesburg, as Advanced Organization and Saint Hill Africa plegtig ingewy. 4 000 Sciëntoloë het die plegtigheid bygewoon. Die huis op Linksfield Ridge, waar L. Ron Hubbard in 1960 gebly het, is eweneens in besit van die Kerk.
Ter geleentheid van die inwyding het Miscavige daarop gewys dat L. Ron Hubbard in 1966 Sciëntologie se boodskap van menseregte en sosiale verbetering na Suid-Afrika gedra en 'n menseregtehandves en nuwe grondwet vir die land ontwerp het wat gelyke regte vir alle Suid-Afrikaners sou waarborg.
Die huidige president van die Kerk van Sciëntologie in Suid-Afrika is Gaetane Asselin. Sy is 'n senior lidmaat wat voorheen by 'n basis in Kalifornië werksaam was en laat in 2013 in Suid-Afrika aangekom het.
Sciëntologie in Meksiko
Op 10 Julie 2010 het die Eerste Ideale Organisasie van Sciëntologie sy deure in Meksikostad geopen - 'n geleentheid wat deur sowat 7 000 Sciëntoloë, onder wie David Miscavige, en belangstellendes bygewoon is. Meksiko se nasionale Sciëntologie-organisasie word in die hart van die hoofstad gehuisves. Hiervoor is die Juarez-gebou met ses verdiepings vlakby die Paleis van Skone Kunste, die Nasionale Hooggeregshof, die Nasionale Bank van Meksiko en die Nasionale Paleis volledig omgebou om religieuse dienste, inligtingsgeriewe vir die publiek en kantore vir openbare kerkprogramme te akkommodeer.
Sciëntologie is in 2017 amptelik as 'n religieuse vereniging geregistreer.
Sciëntologie in Italië
Die hoogste Italiaanse geregshof vir siviele en strafsake, die Corte Suprema di Cassazione, het in die hofsaak nr. 16835/97 Bandera en ander v. Italië in Oktober 1997 die kriteria en definisie van 'n religie ontleed en bevind dat Sciëntologie as 'n religieuse geloof erken moet word. Die Italiaanse regering is volgens die hooggeregshof verplig om te verseker dat die geloofsvryheid nie beperk word nie.
In Februarie en Augustus 1998 het die Italiaanse minister van finansies Italiaanse Sciëntologiese kerke belastingvry gestel en as "religieuse, nie-winsgewende verenigings" erken. Tans is daar twaalf kerkgemeentes, met drie nuwe kerkgeboue wat sedert 2009 in Milaan, Padua en Rome ingewy is, en twintig sendings wat basiese dienste verskaf. Die Chiesa Nazionale di Scientology d'Italia het sy setel in Vimodrone (provinsie Milaan). Volgens die Kerk se statistieke is daar in Italië altesaam sowat 265 000 aanhangers van wie 2 900 aktiewe lidmate is wat weekliks aan kerkdienste in kerke en sendings deelneem. 10 000 lidmate woon dienste minder gereeld by. 'n Kwartmiljoen Italianers ontvang die Kerk se maandelikse tydskrif (van wie 30 000 in die hoofstad Rome). Die Milaanse kerkgemeente is die grootste in Europa.
Daar is 960 medewerkers in die twaalf kerkgemeentes en die Nasionale Kerk, 220 medewerkers in sendings, 50 medewerkers wat maatskaplike dienste verskaf en 60 predikante.
Akademiese navorsing
Die Kerk van Sciëntologie word onder die mees welvarende en invloedryke nuwe religieuse bewegings van die laat 20ste en vroeë 21ste eeu gereken. Nogtans is die aantal wetenskaplike werke oor die Kerk, sy ontstaan, sy religieuse, politieke en kulturele agtergrond beperk; baie publikasies is deur gewese lede en kritici geskryf wat die publiek se hunkering na sensasie bevredig en allesbehalwe akkuraat.
Hugh B. Urban
Hugh B. Urban, professor in Religieuse Studies aan die Staatsuniversiteit van Ohio, beskryf die geskiedenis van Sciëntologie in sy werk The Church of Scientology: A History of a New Religion in die lig van vrese en obsessies van na-oorlogse Amerika en teen die agtergrond van die grondliggende vrae wat die Kerk oproep - die moderne definisie van religie en die moeilikheid om te bepaal wie as definieerder mag optree.
24 Mei
24 Mei is die 144ste dag van die jaar in die Gregoriaanse kalender (145ste in skrikkeljare). Daar volg nog 221 dae.
Gebeure
duimnael|regs|270px|[[Amy Johnson het op hierdie dag in 1930 die eerste vrou geword wat van Engeland na Australië gevlieg het. Dié foto is geneem in Julie 1932 – toe sy 'n rekordvlug van Londen na Kaapstad onderneem het en geland het op die Wingfield-lugmagbasis. Sy is verwelkom deur die burgemeester van Kaapstad W.C. Foster.]]
Urk
Urk is 'n munisipaliteit en dorp in die Nederlandse provinsie Flevoland. Die munisipale gebied het sowat 19 500 inwoners (2014) en 'n oppervlakte van 110 km².
Vroeër was Urk 'n eiland in die Suidersee, later die Ysselmeer, maar sedert die drooglegging van die Noordoostpolder in 1942 is Urk nie meer 'n losstaande eiland nie.
Urk is 'n belangrike vissersdorp en het baie Protestantse (hoofsaaklik Gereformeerde) denominasies.
Katrol
'n Katrol is 'n wiel met 'n groef of gleuf aan sy kant om 'n tou, 'n kabel of 'n band daarom te kan span. Katrolle word gewoonlik saam in stelle gebruik om die hoeveelheid krag wat benodig word om 'n voorwerp van massa op te tel te verminder.
Dieselfde hoeveelheid werk word egter vereis om 'n vrag dieselfde hoogte op te lig as wat it sou vereis het sonder die katrolle. Die grootte van die krag word wel verminder maar die krag moet oor 'n groter afstand toegepas word. Die krag wat benodig word om 'n massastuk op te tel kan rofweg bereken word deur die massa van die las te deel deur die aantal katrolle. Hoe meer katrolle daar is hoe minder doeltreffend word die stelsel as gevolg van wrywing tussen die tou en die katrolle. Katrolle is een van die ses eenvoudige masjiene.
Daar is nie opgeteken presies wanneer die eerste katrol ontwikkel is nie, maar daar word geglo dat Archimedes die eerste takelblok katrolstelsel ontwikkel het na aanleiding van geskrifte deur Plutarchus.
Vaste katrolle
Vaste katrolle met 'n vaste as. Hierdie katrol is gebasseer op die hefboom waarvan die steunpunt in die middel, die las op die een punt en die trek- of drukkrag op die ander punt geleë is. Die stibeuel is vas, terwyl die twee punte van die toue los is. Die las werk op die een punt in, en die krag op die ander punt. Hulle werk op gelyke afstande van die steunpunt in, en derhalwe is die lasarm en die kragarm ewe lank. Dit beteken dat die meganiese voordeel 1 is, want die krag en die las is ewe groot. Die voordeel van hierdie soort katrol is dat die rigting waarin die krag werk, omgekeer kan word. Dit is makliker om die tou af as op te trek, want as ons in 'n afwaartse rigting trek, word ons spierkrag versterk deur ons liggaamsmassa.
Bewegende katrolle
Bewegende katrolle het 'n vrybewegende as. 'n Bewegende katrol word gebruik om kragte om te skakel. 'n Bewegende katrol het 'n meganiese voordeel van 2. Dit wil sê as een kant van die tou geanker word dat die krag wat op die voorwerp wat aan die bewegende katrol verbind is dubbel die krag sal ervaar wat op die ander kant van die tou toegepas word.
Saamgestelde katrolle
Saamgestelde katrolle is 'n kombinasie van vaste en bewegende katrolle.Takelblokke is 'n soort saamgestelde katrolstelsel waar verskeie katrolle op elke as gemonteer word om die meganiese voordeel sodoende verder te vermeerder. Plutarchus het vertel hoe Archimedes 'n oorlogskip volgelaai met manskappe op eie houtjie geskuif het deur van saamgestelde katrolle gebruik te maak.
Teoretiese werking
'n Tweede basiese vergelyking vir die katrol volg uit die wet van energiebehoud: Die produk van die gewig wat opgetel word en die afstand waarmee dit gelig word moet gelyk wees aan die produk van die krag wat uitgeoefen word om die gewig op te tel en die afstand waardeur die tou beweeg word. Die gewig wat opgetel word gedeel deur die uitgeoefende krag word gedefinieer as die voordeel van die katrolstelsel.
Dit is belangrik om daarop te let dat die hoeveelheid werk wat deur 'n ideale katrolstelsel uitgeoefen word altyd dieselfde is. Die werk word bereken deur die krag te vermenigvuldig met die afstand beweeg. Die katrol ruil dus eenvoudig krag vir afstand.
Groot ligters
Deur die aantal vaste en vry katrolle te vermeerder, kan 'n stelsel opgebou word met 'n baie groot meganiese voordeel wat dit moontlik maak om enorme massas op te lig. Daar moet egter in gedagte gehou word dat die massa deur die katrolle gedra word en die katrolle deur 'n balk. As die massa te swaar is, kan die balk of die hake waaraan die massa met die onderste katrolle verbind is, breek.
Aloe bullockii
Aloe bullockii is 'n aalwyn wat endemies aan Tanzanië is.
Roerbraai
Roerbraai is 'n ideale, vinnige gaarmaakmetode vir vleis omdat die dun repies vleis binne minute gaar word.
Beta Arae
Beta Arae (afgekort as β Ara) is met ’n skynbare magnitude van 2,8 die helderste ster in die suidelike sterrebeeld Altaar (Ara). Dit is sowat 650 ligjare van die Son af.
James Millhollin
James Millhollin (23 Augustus 1915 – 23 Mei 1993) was 'n Amerikaanse akteur. Hy was bekend vir sy rolle in die rolprente No Time for Sergeants (1958), Everything's Ducky (1961), en The Ghost and Mr. Chicken (1966), en in die televisiereeks The Twilight Zone (1959).
Beta Arae
Die ster het ’n sterreklassifikasie van K3 Ib-IIa met die ligsterkteklas "Ib-IIa", wat daarop dui dit is halfpad tussen ’n helder reus (IIa) en ’n superreus (Ib). Dit is twee van die evolusionêre stadiums waardeur ’n ster met ’n groot massa gaan nadat dit al die waterstof in sy kern opgebruik het. Beta Arae het ’n oppervlaktemperatuur van 4 200 K, wat meebring dat dit die oranje skynsel van ’n K-tipe ster het.
Dit lyk of hierdie vergrote ster stadig roteer teen ’n snelheid van sowat 5 km/s. Sy hoeveelheid elemente swaarder as waterstof en helium, wat sterrekundiges metale noem, is drie keer so groot as in die Son.
Edward Abeles
Edward Abeles (4 November 1869 – 10 Julie 1919) was 'n Amerikaanse akteur. Hy was bekend vir sy rolle in die rolprente Ready Money (1914), Brewster's Millions (1914), After Five (1915), en The House of Mirth (1918).
S.P.E. Trichard
Stephanus Petrus Erasmus Trichard (23 Januarie 1847, Ohrigstad – Oktober 1907, Kenia) was die seun van Carolus Tregardt, en die kleinseun van Louis Tregardt. Hy het aan die meeste veldtogte teen opstandige swart stamme in die ZAR deelgeneem, asook aan die bestorming van Amajuba in die Eerste Vryheidsoorlog en die afweer van die Jameson-inval. Na sy deelname aan die Tweede Vryheidsoorlog het hy aan 'n georganiseerde emigrasie na oos-Afrika deelgeneem, waar hy oorlede is.
ZAR burger en amptenaar
As jong man het hy deelgeneem aan die ZAR se kampanjes teen Mapog, die Swazies en Sekoekoenie. Tydens die volksvergadering te Paardekraal word hy verkies tot veldkornet van Middelburg en die wyk Olifantsrivier, en neem kort daarop deel aan die krygsverrigtinge by Bronkhorstspruit en Majoeba. Hy was aanvanklik kommandant in Middelburg, waartydens hy 'n daadwerklike rol vervul tydens militere ekspedisies teen Mapog (1883-1884), Malabog, Modjadjie en Magoeba (1894-1895).
Staatsartilleris
Kort nadat Trichard en die Middelburgse kommando 'n belangrike bydrae lewer tot die bekamping van dr. L.S. Jameson en sy mede-invallers (1896), word hy in 1897 bevorder tot bevelvoerder van die Staatsartillerie. Die pos was vakant na die dood van Lt-kol. Henning P.N. Pretorius (1844-1897), en Trichard se aanstelling was nie onbestrede onder die offisiere van die Staatsartillerie nie. In dieselfde jaar onderneem die Staatsartillerie die Swaziland-ekspedisie en in 1898 word teen Magato opgetree. Die staatsartillerie is reeds beskou as 'n hegte keurkorps danksy sy voorganger, maar onder Trichard sou dit gemoderniseer en uitbrei word.
Tweede Vryheidsoorlog
Lt-kol. Trichard en genl. P.J. Joubert was gekant teen die fortebou om Pretoria, en Trichard het in aanloop tot die Tweede Vryheidsoorlog 'n meer toegeeflike beleid jeens Engeland bepleit. Tydens die Tweede Vryheidsoorlog veg hy aan die Natalse front, waar hy by Dundee en Ladysmith betrokke was. Daarna het hy met die boere teruggeval na die Oranje-Vrystaat, en was betrokke by die konflikte te Brandfort en later Donkerhoek in die ZAR.
By die slag van Dalmanutha het hy in Augustus 1900 getoon waartoe die Staatsartillerie in staat was, maar dit sou ook hul eenheid se doodsklok lui. Die kanonne se nut was in die komende oorlogsfase uitgedien en moes stelselmatig vernietig word. Die korps is in verskillende eenhede verdeel, en in Oktober 1900 moes die Transvaalse Uitvoerende Raad Trichard se pos oorbodig verklaar. Met behoud van sy rang het hy egter 'n afdeling van die Middelburgse kommando aangevoer tot en met die einde van die oorlog.
As voorheen welgestelde boer van die Middelburgdistrik het kolonel Trichard 'n eis vir skadevergoeding ingedien na vredesluiting. Die £300 wat hom aangebied is het hy egter voor die amptenaar se voete gegooi. Sy ervarings tydens die Tweede Vryheidsoorlog het hy in sowat 110 bladsye geboekstaaf.
Landsoeker
Kolonel Trichard se seun Karel (C.J.) het nou die moontlikheid oorweeg van emigrasie na Madagaskar, 'n gebied wat jare tevore deur sy oupa Carolus verken is. Die Trichards is op 7 Januarie 1903 onder 'n groep bittereinders wat 'n beplanningsvergadering in Ermelo bywoon. Die sestal mans wat hier afgevaardig is vir 'n Landsoekersekspedisie om Duits-Oos-Afrika te eksploreer vir vestiging, het voorlopig die Trichards uitgesluit. Kolonel Trichard voeg hom wel by die twaalftal van die Grootkommissie, onder leierskap van Piet C. Joubert, wat in Mei 1904 uit Lourenco Marques vertrek. Op Trichard se aandrang besoek hulle Madagaskar, wat ook deur die Reitz-broers en generaal Maritz as 'n bestemming ondersoek is. Hulle doen aan by Tamatawe en Tananariwe, en word ontvang deur die goewerneur, generaal Gallieni, wat hulle magtig om 'n feitereis te onderneem. Na verkenning van die ooskus besluit hulle teen vestiging om drie redes, naamlik die amptelike status van die Katolieke kerk, endemiese malaria en die sterk oosterse invloede.
Van Madagaskar reis hulle na Dar es Salaam, waar hulle die onderhandelinge van 1903 hernu. Hulle ontvang toestemming om die omgewing van Meroeberg te besigtig, en keer weldra na Transvaal terug, waar hulle planne teen Julie 1904 afgerond word. In 1905 vertrek Trichard en sy seun Karel saam met die Piet Joubert-trek na Duits-Oos-Afrika. Hy vestig hom uiteindelik by Nakoeroe in Kenia, maar sterf daar tydens 'n jagtog in Oktober 1907.
Witbalk-rubberlip
Die witbalk-rubberlip (Plectorhinchus playfairi) is 'n vis wat voorkom aan die ooskus van Afrika vanaf Port St. Johns tot by Oman. In Engels staan die vis bekend as Whitebarred rubberlip.
Voorkoms
Die vis word 90 cm lank. Die boonste helfte van die vis se liggaam is brons met 4 vertikale strepe op die boonste helfte. Die onderste helfte van die liggaam is wit. Al die vinne is donker van kleur en die vis kom voor in koraalriwwe in water van 3 – 80 m diepte.
Leopold I, Heilige Romeinse Keiser
Leopold I (9 Junie 1640 – 5 Mei 1705) was 'n keiser van die Heilige Romeinse Ryk. Hy is gebore in Wene, Oostenryk en was die tweede seun van Ferdinand III, Heilige Romeinse Keiser. Na die afsterwe van sy broer, Ferdinand IV, in 1654 word hy die opvolger op sy vader se troon. Hy word in 1655 koning van Hongarye en regeer tot 1687. Hy word ook koning van Boheme in 1657 en volg sy vader op as keiser in 1658. Gedurende die grootste gedeelte van sy tyd as keiser was sy ryk in oorlog gewikkel. Hy was nie opgewasse vir sy rol as administrateur of militaris nie en het die take oorgelaat aan sy ministers en generaals. In 1662 breek 'n oorlog uit met die Turke.
Gedraaide draadpaar
links|duimnael|100px|[[25-paar kleurkode Kaart]] regs|duimnael|125px|10BASE-T Kabel
Gedraaide Draadpaarkabels (Engels: Twisted Pair) is 'n algemene vorm van bedrading waar twee geleiers om mekaar gewen word met die doel om elektromagnetiese steuring uit te skakel wat oorspraak tot gevolg kan hê.
Die aantal draaie per meter maak 'n belangrike deel uit van die spesifikasie van 'n gegewe soort kabel. Hoe groter die aantal draaie, hoe meer word oorspraak verminder. Die draai van die drade verminder steurings omdat:
Kabelsoorte
duimnael|150px|regs|Afgeskermde gedraaide draadpaarkabel
Afgeskermde Gedraaide Draadpaar (STP)
Hierdie kabel het 'n geweefde geleier of foelie omhulsel vir elke paar en bied teoreties baie goeie beskerming teen steuring en oorspraak. Dit is voorheen algemeen gebruik vir token ring netwerke. Afgeskermde koeksisterpaarkabels (Engels: Shielded Twisted Pair of STP) word egter deesdae min gebruik omdat die potensiële verhoging in werkverrigting bo dié van Onafgeskermde gedraaide draadpare (Engels: Unshielded Twisted Pair of UTP) nie die veel hoër koste regverdig nie.
duimnael|150px|regs|Onafgeskermde gedraaide draadpaarkabel
Onafgeskermde Gedraaide Draadpaar (UTP)
Onafgeskermde gedraaide draadpaarkabel (Engels: UTP, Unscreened Twisted Pair) is nie met enige afskerming omring nie. Dit is die soort kabel wat hoofsaaklik gebruik word vir die plaaslike gedeelte van telefoonnetwerke en is baie algemeen in rekenaarnetwerke veral omdat die kabels baie buigbaar is en maklik is om te lê.
Koeksisterpaarkabels word gestandaardiseer in verskeie kategorieë volgens nommer wat verskeie integriteitseienskappe van die sein aandui. Kategorie 4 kabel en Kategorie 5 kabel word algemeen gebruik in Ethernet netwerke met 10BASE-T of 100BASE-TX. Vir nuwe installasies word deesdae pleks van 'n Kategorie 5 kabel - die verbeterde Kategorie 5e kabel, (Engels: Cat5e = enhanced) gebruik.
Telefoonkabels
Vir telefonie-toepassings word onafgeskermde gedraaide draadpaarkabels gegroepeer in stelle van 25 pare volgens 'n standaard 25-paar kleurkode wat oorspronklik deur AT&T ontwikkel is. 'n Tipiese substel van hierdie kleure (wit/blou, blou/wit, wit/oranje, oranje/wit) kom in die meeste onafgeskermde gedraaide draadpaarkabels voor. Daar word tans telefoonkabels van tot 200 en meer pare gebruik. Die draadpaarkabels moet met verskillende draaie per meter vervaardig word om kruisgeraas (Engels: crosstalk), te voorkom.
Aloe bussei
Aloe bussei is 'n aalwyn wat endemies aan Tanzanië is.
Kristen Johnston
Kristen Johnston (gebore 20 September 1967) is 'n Amerikaanse aktrise. Sy is bekend vir haar rolle in die rolprente Austin Powers: The Spy Who Shagged Me (1999), Music and Lyrics (2007), en Bride Wars (2009), en in die televisiereeks 3rd Rock from the Sun (1996).
Potbraai
Potbraai is 'n stadige en klam gaarmaakmetode. Hierdie gaarmaakmetode is ideaal vir meer bekostigbare, taaier vleissnitte. Dit is 'n gerieflike gaarmaakmetode wat min voorbereiding vooraf verg, en min aandag tydens die gaarmaak-proses.
Omar ibn Said
Omar ibn Said (Arabies: عمر بن سعيد Umar bin Saïd; 1770–1864) was 'n geleerde wat gebore is in die huidige Senegal in Wes-Afrika, en in 1807 verslaaf is en na die Verenigde State vervoer is. Daar, terwyl hy vir die res van sy lewe 'n slaaf was het hy 'n reeks werke met geskiedkundige en teologiese waarde geskryf, waaronder 'n postume en later bekende outobiografie.
Biografie
Omar ibn Said is gebore in die huidige Senegal in Futa Toro, 'n streek langs die Middel Senegalrivier in Wes-Afrika, in 'n welgestelde familie. Hy was 'n Islamitiese geleerde en 'n Fula wat 25 jaar van sy lewe saam met vooraanstaande Moslem-geleerdes studeer het. Hy het onderwerpe bestudeer wat wissel van rekenkunde tot teologie in Afrika. In 1807 is hy tydens 'n militêre konflik gevange geneem, verslaaf en oor die Atlantiese Oseaan na die Verenigde State geneem. Hy ontsnap van 'n wrede meester in Charleston, Suid-Carolina, en reis na Fayetteville, Noord-Carolina. Daar is hy weer gevang en later aan James Owen verkoop. Said het tot sy middel negentigs geleef en was nog steeds slaaf tydens sy dood in 1864. Hy is begrawe in Bladen County, Noord-Carolina. Omar ibn Said was ook bekend as oom Moreau en prins Omeroh.
Alhoewel Omar op 3 Desember 1820 tot die Christendom bekeer is, is daar toewydings aan Mohammed in sy Bybel geskryf, en 'n kaart van 1857 waarop hy Surat An-Nasr geskryf het, 'n kort Sura wat verwys na die bekering van nie-Moslems tot Islam 'in menigtes.' Die agterkant van hierdie kaart bevat die handskrif van 'n ander persoon in Engels wat die Sura verkeerd identifiseer as die Onse Vader en wat getuig van Omar se status as 'n goeie Christen. Terwyl ander wat namens Omar skryf, hom as 'n Christen identifiseer, bied sy eie outobiografie en ander geskrifte meer dubbelsinnige posisie. In die outobiografie gee hy steeds lof aan Mohammed wanneer hy sy lewe in sy eie land beskryf; sy verwysings na "Jesus die Messias" in werklikheid parallelle beskrywings in die Koran van Jesus (wat altesaam elf keer in die Koran المسيح 'die Messias' genoem word) en beskrywings van Jesus as 'ons heer / meester' (سيدنا sayyidunā) gebruik die tipiese Islamitiese eerbewys vir profete en moet nie verwar word met Heer (ربّ rabb) nie; en beskrywing van Jesus as 'bring genade en waarheid' ('n verwysing na Johannes 1:14) is net so gepas vir die opvatting van Jesus in Islam.
Literêre analise van Said se outobiografie dui daarop dat hy dit vir twee gehore geskryf het, die wit geletterdes wat sy bekering tot die Christendom wou benut, en Moslem-lesers wat Koran-literêre instrumente en subteks sou herken en sy posisie as mede-Moslem sou verstaan wat onder vervolging leef. In 'n brief aan Sheikh Hunter oor die outobiografie, het hy verskoning gevra dat hy die "praat" van sy vaderland vergeet het en die brief beëindig en gesê: "O my broers, moet my nie kwalik neem nie", met die wete dat Hunter Arabies-sprekende vertalers sou benodig om die boodskap te lees. Geleerde Basima Kamel Shaheen voer aan dat Said se geestelike dubbelsinnigheid moontlik doelbewus gekweek is om 'n wye lesersgroep die onregte van slawerny te beïndruk.
Manuskripte
Omar ibn Said is alombekend vir veertien manuskripte wat hy in Arabies geskryf het. Uit al sy Arabiese manuskripte is hy veral bekend vir sy outobiografiese opstel, Die lewe van Omar Ibn Said, geskryf in 1831. Dit beskryf 'n paar gebeure in sy lewe en bevat besinnings oor sy standvastige nakoming van Islam en sy openhartigheid teenoor ander "godvresende" mense. Op die oog af lyk dit of die dokument verdraagsaam is teenoor slawerny; Said begin dit egter met Surat Al-Mulk, 'n hoofstuk uit die Koran, wat sê dat slegs God soewereiniteit oor mense het. Die manuskrip is die enigste bekende Arabiese outobiografie deur 'n slaaf in Amerika. Dit is binne 'n versameling van Said se dokumente tussen private versamelaars verkoop voordat dit deur die Library of Congress in 2017 verkry is. Dit is sedertdien vir bewaring behandel en aanlyn geplaas.
Die meeste van Said se ander werke bestaan uit Islamitiese manuskripte in Arabies, insluitend 'n handgeskrewe eksemplaar van enkele kort hoofstukke (Surat) uit die Koran wat nou deel uitmaak van die Noord-Carolina-versameling in die Wilson-biblioteek aan die Universiteit van Noord-Carolina in Chapel Hill. Uit die geheue oorgeskryf het ibn Said 'n paar foute in sy werk gemaak, veral aan die begin van Surat An-Nasr. Sy Bybel, 'n vertaling in Arabies, uitgegee deur 'n sendinggenootskap, wat 'n notasie in Arabies deur Omar het, is deel van die seldsame boekeversameling aan Davidson College. Said was ook die outeur van 'n brief, gedateer 1819, gerig aan James Owen se broer, majoor John Owen, geskryf in Arabies en bevat talle Koranverwysings (onder meer uit bogenoemde Surat Al-Mulk), wat ook verskeie geometriese simbole en vorms bevat wat dui op die moontlike esoteriese bedoelings daarvan. Hierdie brief, tans gehuisves in Andover Theological Seminary, word herdruk in Allen Austin se African Muslims in Antebellum America: A Sourcebook.
Nalatenskap
In 1991 herdoop 'n moskee in Fayetteville, Noord-Carolina hom tot Masjid Omar ibn Sayyid ter ere van hom.
Fabergé-eier
200px|duimnael|Die Keiserlike Kroningseier, die beroemdste van al die Fabergé-eiers. duimnael|200px|Die Moskouse Kremlin-eier, 1906.
’n Fabergé-eier (Russies: яйцо Фаберже; jaitso Faberzje) is een van ’n beperkte getal juweliersware in die vorm van ’n eier wat tussen 1885 en 1917 deur Peter Carl Fabergé en sy maatskappy vervaardig is. Die beroemdstes is dié wat vir die Russiese tsaars Aleksander III en Nikolaas II gemaak is as Paasgeskenke vir hul vroue en ma's; dit word dikwels die "keiserlike" Fabergé-eiers genoem. Die Huis van Fabergé het meer as 50 keiserlike eiers gemaak, waarvan 43 bewaar gebly het. Nog twee is vir Paasfees van 1918 beplan, maar het nooit hul bestemming bereik nie weens die Russiese Rewolusie.
Ná die rewolusie het die Fabergé-familie Rusland verlaat. Die handelsmerk is sedertdien verskeie kere verkoop en verskeie maatskappye het eierverwante produkte onder die Fabergé-naam vervaardig. Van 1998 tot 2009 het die Victor Mayer-juweliersmaatskappy ’n beperkte getal Fabergé-eiers van erfstukgehalte vervaardig onder Unilever se lisensie. Die handelsmerk behoort nou aan Fabergé Beperk, wat juweliersware met ’n eiertema maak.